|  |  |
| --- | --- |
|  | APSTIPRINU ONPI “Olaines Sporta centrs” direktors \_\_\_\_\_\_\_\_\_\_\_\_\_\_ E.AntonišķisOlainē, 2025.gada 16. maijā |

**“Jaunolaines stadiona”**

**Kārtības noteikumi**

1. **Vispārīgie noteikumi**
	1. Šie noteikumi nosaka objekta “Jaunolaines stadions” – stadiona āra iežogotās (pieguļošās) teritorijas, volejbola laukuma, futbola laukuma, basketbola laukuma, trenažieru, skeitparka un bērnu rotaļa laukumu (turpmāk – Stadions) lietošanas kārtības noteikumus (turpmāk – Noteikumi).
	2. Noteikumi ir izvietoti <https://www.olaine.lv/lv/sports/sports/stadioni> , un Stadiona teritorijā.
	3. Apmeklētājs, tajā skaitā arī nepilngadīga bērna, personas ar īpašām vajadzībām pavadošā persona pirms Stadiona apmeklējuma rūpīgi iepazīstas ar Noteikumiem, apstiprina, ka ir iepazinies ar tiem, to saturs ir saprotams, viņš tiem piekrīt un apņemas tos visā uzturēšanās laikā ievērot.
	4. Noteikumi ir jāievēro visiem apmeklētājiem neatkarīgi no vecuma un dzimuma.
	5. Apmeklētājs ir atbildīgs par savu veselības stāvokli un fizisko sagatavotību pirms Stadiona apmeklējuma un Stadiona apmeklējuma laikā. Par nepilngadīgas personas, personas ar īpašām vajadzībām veselības stāvokli un fizisko sagatavotību ir atbildīgs likumiskais pārstāvis vai cita šo personu pavadošā persona, kas ir sasniegusi pilngadību.
	6. Apmeklētājam pienākums atturēties no jebkādas darbības vai bezdarbības, kas var apdraudēt paša, vai citu apmeklētāju drošību, veselību vai dzīvību.
	7. Ja apmeklētājs ignorē Noteikumus, nodara kaitējumu savai veselībai, apdraud savu un/vai citu apmeklētāju dzīvību, cieš materiālus zaudējumus un/vai nodara materiālus zaudējumus trešajai personai šo Noteikumu neievērošanas dēļ, Stadions, atbildību nenes.
	8. Par atklātiem uzvedības, kārtības noteikumu pārkāpumiem vai inventāra bojājumiem jāziņo Olaines Sporta centra administrācijai pa tālruni: Jaunolaines Sporta nama vadītājam, 29390718 vai Sporta centra saimniekam, 20647236 vai rakstot e-pastā: sportacentrs@olaine.lv
	9. Noteikumi stājas spēkā 2025.gada 16.maijā.
2. **Stadiona izmantošanas kārtība**
	1. Apmeklētājiem Stadions ir brīvi pieejams visu diennakti.
	2. Stadionā drīkst nodarboties ar visiem sporta veidiem, kas atbilst stadiona plānojumam un infrastruktūrai.
	3. Treniņu grupu nodarbības jāsaskaņo ar Olaines Sporta centra administrāciju.
	4. Stadiona apmeklētājiem ir jāņem vērā, ka Stadiona teritorijā var notikt ONPI “Olaines Sporta centra” vai citi Pašvaldības iestāžu rīkotie sporta pasākumi vai sacensības. Sporta sacensību vai pasākumu laikā apmeklētājiem ir aizliegts traucēt to norisi. Sīkāka informācija par sporta sacensībām un pasākumiem ir atrodama: <https://www.olaine.lv/lv/sports/sporta-pasakumu-kalendars>
	5. Mācību gada laikā no 1.septembra līdz 31.maijam Stadionā var norisināties izglītības iestāžu sporta nodarbības.
	6. Olaines novada izglītības iestāžu sporta stundu laikā par noslogojumu un apmeklējumu atbildīga konkrētās iestādes administrācija. Mācību stundu laikā par skolēnu veselību un drošību atbildīgs ir izglītības iestādes pedagogs.
3. **Stadionā aizliegts**
	1. Atrasties uz sporta laukumiem ar jebkāda veida ēdieniem un dzērieniem (izņemot ūdeni plastmasas vai sporta pudelēs), ieskaitot košļājamo gumiju.
	2. Atrasties uz sporta laukumiem ar augstpapēžu kurpēm.
	3. Atrasties uz sporta gumijas segumiem un zālāja ar bērnu ratiņiem, skrejriteņiem, velosipēdiem u.c. braucam rīkiem, izņemot tam paredzētājas vietās.
	4. Piesārņot stadiona teritoriju.
	5. Ienest ugunsbīstamas, viegli uzliesmojošas un/vai veselībai bīstamas vielas un priekšmetus;
	6. Atrasties un lietot alkoholiskās, narkotiskās vai citas apreibinošās vielas.
	7. Ienākt personai, kuras apmeklējums var apdraudēt kārtību, drošību un un/vai, kuras uzvedība ir pretrunā ar morāles vai sabiedrībā pieņemtiem uzvedības noteikumiem.
	8. Kliegt, svilpt vai nepamatoti saukt pēc palīdzības., lietot necenzētus un cieņu aizskarošus vārdu, aizskart vai citādi traucēt un/vai ietekmēt pārējos apmeklētājus.
	9. Ienākt un/vai apmeklēt Stadionu ar dzīvniekiem.
	10. Veikt jebkādu darbību vai pieļaut bezdarbību, kas var apdraudēt paša vai citu apmeklētāju drošību, veselību vai dzīvību.
	11. Lauzt, demolēt vai citādi bojāt Stadiona teritorijā esošos sporta laukumus, sporta inventāru un citas ietaises.
4. **Apmeklētāja atbildība**
	1. Apmeklētājs apņemas ievērot:
		1. šos Noteikumus, vispārpieņemtās ētikas normas, vides aizsardzības un ugunsdrošības prasības;
		2. sabiedriskās kārtības noteikumus un Olaines novada Domes saistošos noteikumus;
		3. Stadiona izvietotās aizliedzošās un norādošās zīmes.
	2. Apmeklētājs apņemas lietot Stadiona inventāru saudzīgi, izmantot to tikai tam paredzētajam mērķim.
	3. Apmeklētājs vai viņa likumiskais pārstāvis sedz visus tiešos un netiešos zaudējumus, kas ir nodarīti Stadionam, ONPI “Olaines Sporta centrs” vai jebkādai trešajai personai šī apmeklētāja darbības vai bezdarbības rezultātā, vai Noteikumu neievērošanas gadījumā.
5. **Darbinieku tiesības**
	1. Olaines Sporta centra darbiniekam ir tiesības izraidīt apmeklētāju no Stadiona teritorijas, un šī prasība apmeklētājam ir jāizpilda, ja tas neievēro šos Noteikumus, izvietotās brīdinājuma zīmes, uzrakstus, Stadiona darbinieku norādījumus.
	2. Stadiona notiekošo sacensību dēļ, Stadiona personāls ir tiesīgs lūgt neizmantot sporta laukumus.
6. **Datu apstrāde**
	1. Stadiona, personāla un apmeklētāju drošībai darbojas videonovērošana, ieraksti tiek izmantoti tikai minētajiem mērķiem un saskaņā ar Fizisko personu datu apstrādi.
	2. Fizisko personu datu apstrādi ONPI “Olaines Sporta centrs” veic saskaņā ar normatīvajiem aktiem un tikai definētajiem mērķiem. Ar fizisko personu datu apstrādes principiem var iepazīties mājas lapā

<https://www.olaine.lv/lv/pasvaldiba/datu-apstrades-noteikumi/privatuma-atruna>.

* 1. Jebkuri fizisko personu dati, kas nodoti Stadiona apmeklētāja rīcībā, uzskatāmi par ierobežotas pieejamības informāciju un izmantojami tikai tiem mērķiem, kam tie nodoti.
	2. Jebkuri fizisko personu dati, kas kļuvuši zināmi Stadiona apmeklētājam nejauši, uzskatāmi par ierobežotas pieejamības informāciju un nedrīkst tikt izmantoti.
1. **Citi noteikumi**
	1. Stadiona apmeklētāju kvalitātes uzlabošanai paredzētos ieteikumus, priekšlikumus un sūdzības apmeklētāji un/vai to likumiskie pārstāvji rakstiskā veidā iesniedz Sporta centra administrācijai vai e-pastā: sportracentrs@olaine.lv . Anonīmi iesniegumi netiek izvērtēti.
	2. Sporta centra administrācija neuzņemas atbildību par kaitējumu, zaudējumiem, kas radušies stadiona apmeklētājam, atrodoties Stadiona teritorijā, ja kaitējumu, zaudējumus izraisījusi trešo personu rīcība vai citi apstākļi, par kuriem Sporta centra administrācija nav atbildīga saskaņā ar šiem noteikumiem un normatīvajiem aktiem.